Bedil

Bedil (Tulisan Jawi: ) ialah istilah rantau Nusantara di Asia Tenggara Maritim yang merujuk kepada pelbagai jenis senjata api dan senjata ubat bedil, dari pistol kecil hingga meriam besar pengepungan.

Peristilahan
Istilah bedil berasal dari kata  atau வெடியல் veṭiyal dan wediluppu (atau wediyuppu) yang aslinya bermaksud "letupan" — kata-kata ini masing-masing merujuk kepada letupan ubat bedil dan niter (kalium nitrat), ia diserap menjadi bedil atau badel (, melalui bentuk lama wedil atau wediyal) dalam bahasa Melayu merujuk kepada semua jenis senjata yang menggunakan "ubat" mampu meletup ini.

Perkataan ini turut diserap dalam bahasa-bahasa Nusantara lain termasuk:

 Bahasa Jawa dan Bali: bedil dan bedhil (ꦧꦺꦢꦶꦭ꧀, ꦧꦺꦝꦶꦭ꧀)
 Bahasa Sunda: bedil
 Bahasa Batak: bodil
 Bahasa Makassar: badili ᨅᨉᨗᨒᨗ
 Bahasa Bugis: balili ᨅᨒᨗᨒᨗ
 Bahasa Dayak: badil
 Bahasa Tagalog: baril
 Bahasa Bisaya: bádil
 Bahasa Bikol: badil

 Sejarah 
Pengetahuan mengenai senjata berasas ubat bedil diperkenalkan ke kerajaan Jawa ketika tentera Cina Kublai Khan di bawah pimpinan Ike Mese berusaha menyerang Jawa pada tahun 1293. Buku Sejarah Yuan (Yuan shi) menyebutkan bahawa orang Mongol menggunakan meriam (bahasa Cina: 炮 — "Pào") menentang pasukan Daha.Mayers (1876). "Chinese explorations of the Indian Ocean during the fifteenth century". The China Review. IV: p. 178. Majapahit di bawah Mahapatih (perdana menteri) Gajah Mada (bertugas tahun 1331–1364) memanfaatkan teknologi senjata serbuk mesiu yang diperoleh dari dinasti Yuan untuk digunakan dalam armada laut. Meriam orang Jawa, iaitu cetbang, pada awalnya dikenali dengan nama bedil, kata yang menunjukkan senjata berasaskan serbuk mesiu apapun.
Pendahulu senjata api, meriam galah (bedil tombak), dicatat digunakan oleh Jawa pada tahun 1413.Mayers (1876). "Chinese explorations of the Indian Ocean during the fifteenth century". The China Review. IV: p. 178. Namun ilmu membuat senjata api sebenar datang jauh setelah penggunaan meriam, selepas pertengahan abad ke-15. Ia dibawa oleh negara-negara Islam di Asia Barat, kemungkinan besar oleh orang Arab. Tahun pengenalan yang tepat tidak diketahui, tetapi ia dapat disimpulkan dengan selamat tidak lebih awal daripada tahun 1460. Ini menghasilkan perkembangan arquebus Jawa, yang aslinya juga disebut dengan nama bedil. Pengaruh Portugis terhadap persenjataan lokal setelah penaklukan Melaka (1511) menghasilkan senjata api cucuh sumbu tradisi campuran jenis baru iaitu istinggar.
Para askar penjajah Portugis dan Sepanyol kadang-kadang terkejut dan bahkan kalah dalam hal persenjataan. Duarte Barbosa mencatat banyaknya senjata berasaskan mesiu di Jawa sekitar 1514. Orang Jawa dianggap sebagai pembina senjata api yang ahli dan penembak artileri yang baik. Senjata yang dijumpai di sana termasuk meriam satu paun (cetbang atau rentaka), senapang lantak panjang, spingarde (arquebus), schioppi (meriam tangan), api Yunani, gun (bedil besar atau meriam), dan senjata api atau mercun lainnya. Ketika Melaka jatuh ke Portugis pada tahun 1511 M, meriam pusing isian belakang (cetbang) dan meriam pusing isian depan (lela dan rentaka) ditemui dan ditangkap oleh Portugis. Semasa pertempuran itu, orang-orang Melayu menggunakan meriam, senapang matchlock, dan "tiub tembak". Pada awal abad ke-16, orang Jawa telah menghasilkan meriam besar secara tempatan, beberapa dari mereka masih bertahan hingga sekarang dan digelar sebagai "meriam keramat" atau "meriam suci". Meriam ini bervariasi antara 180–260 paun, dengan berat antara 3–8 tan, panjangnya antara 3–6 m.Modern Asian Studies. Vol. 22, No. 3, Special Issue: Asian Studies in Honour of Professor Charles Boxer (1988), pp. 607–628 (22 pages).

Penuaian saltpeter dicatat oleh pelancong Belanda dan Jerman sebagai biasa di kampung terkecil dan dikumpulkan dari proses penguraian bukit-bukit kotoran besar yang ditumpuk khusus untuk tujuan tersebut. Hukuman Belanda kerana memiliki mesiu yang tidak dibenarkan nampaknya adalah amputasi. Pemilikan dan pembuatan mesiu kemudian dilarang oleh penjajah Belanda.Dipanegara, P.B.R. Carey, Babad Dipanagara: an account of the outbreak of the Java war, 1825–30 : the Surakarta court version of the Babad Dipanagara with translations into English and Indonesian volume 9: Council of the M.B.R.A.S. by Art Printing Works: 1981. Menurut kolonel McKenzie yang dikutip dalam buku Sir Thomas Stamford Raffles, The History of Java (1817), belerang paling suci dibekalkan dari kawah dari gunung berhampiran selat Bali.
Bagi senjata api yang menggunakan mekanisme kancing batu, penduduk kepulauan Nusantara bergantung pada kekuatan Barat kerana tidak ada tukang besi tempatan yang dapat menghasilkan komponen rumit seperti itu. Senjata api flintlock ini adalah senjata yang sangat berbeza dan dikenali dengan nama lain, iaitu senapan atau senapang, yang berasal dari perkataan Belanda snappaan. Kawasan pembuatan senjata Nusantara boleh membina senjata ini, laras dan bahagian kayu dibuat secara tempatan, tetapi mekanisme itu diimport dari pedagang Eropah. Sebuah buku yang menerangkan cara mengisi, membidik dan menembak serta menjaga senjata bedil dalam kalangan "pendekar tembak" iaitu Ilmu Ubat Bedil mula muncul pada pertengahan abad ke-19.

 Senarai senjata yang dikelaskan sebagai bedil
Di bawah ini adalah senjata yang secara historis boleh disebut bedil. Penerangan lengkap boleh didapati di setiap halaman. Ini disusun mengikut abjad.Andaya, L. Y. 1999. Interaction with the outside world and adaptation in Southeast Asian society 1500–1800. In The Cambridge history of southeast Asia. ed. Nicholas Tarling. Cambridge: Cambridge University Press, 345–401.

Arquebus Jawa
Arquebus Jawa adalah senjata api kancing sumbu panjang awal dari Jawa, digunakan sebelum kedatangan penjelajah Iberia (orang Portugis dan Sepanyol).

 Bedil tombak 
Meriam galah buatan tempatan.

 Cetbang 
Meriam awal yang dibina oleh orang Jawa.

 Ekor lotong 
Meriam pusing dengan unjuran yang mirip ekor monyet lotong.Teoh, Alex Eng Kean (2005). The Might of the Miniature Cannon A treasure of Borneo and the Malay Archipelago. Asean Heritage.

 Istinggar 
Jenis senjata api matchlock, hasil pengaruh Portugis terhadap persenjataan tempatan selepas perebutan Malaka (1511).

 Lela 
Lela adalah sejenis meriam, serupa tetapi bersaiz lebih besar daripada rentaka.

 Meriam 
Dahulu kata ini digunakan untuk satu jenis artileri yang menembak peluru 6 paun atau lebih, sekarang ini adalah kata de facto bahasa Malaysia dan bahasa Indonesia untuk "cannon".

 Meriam kecil miniatur 
Juga dikenali sebagai meriam mata wang, senjata api ini dihasilkan terutamanya untuk barang dagangan dan barang koleksi.

 Pemuras 
Senjata api dengan mulut yang semakin melebar (flared muzzle).

 Rentaka 
Meriam pusing tempatan, sangat popular di kalangan orang Melayu.

 Terakul 
Sejenis pistol pasukan dragoon.

 Lihat pula 

 Senjata api
 Meriam
 Artileri

 Rujukan 

Kategori:Senjata tradisional Indonesia
Kategori:Reka cipta Indonesia
Kategori:Senjata api
Kategori:Senapang
Kategori:Senjata api Indonesia